கொடுமை தாங்காமல் சீக்கியர்கள் ‘காமகாதமாரு’ என்ற கப்பலை வாடகைக்கு எடுத்துக்கொண்ட் கனடாவுக்குச் சென்றனர். கனடா அரசு அவர்களை ஏற்றுக்கொள்ளாமல் திருப்பி அனுப்பியது. 1914 செப்டம்பர் 27ல் கல்கத்தாவுக்குத் திரும்பிய அந்தக் கப்பலை ஆங்கிலப்படை தாக்கியது. 18பேர் கொல்லப்பட்டனர். நிறைய பேர் காயமடைந்தார்கள். 29 பேர் காணாமல் போனார்கள். எஞ்சியவர்கள் தப்பி பலகாலம் தலைமறைவாகவே இருந்தனர். பிரிட்டிஷ் அரசாங்கத்தால் சின்னா பின்னாமாக்கப்பட்டாலும், கத்தர் இயக்கத்திற்கு மக்களிடம் ஆதரவு இருந்தது. இனம், மொழி, மத வேறுபாடின்றி மக்களை ஒன்றுபடுத்த முனைந்ததில் கத்தர் இயக்கத்திற்கு பெரும்பங்குண்டு.